b"\n_START_ARTICLE_\nOro pagalv\xc4\x97 (efektas)\n_START_PARAGRAPH_\nOro pagalv\xc4\x97 (angl. air - cushion)\xc2\xa0\xe2\x80\x93 susl\xc4\x97gto oro sluoksnis po objektu, u\xc5\xbetikrinantis atram\xc4\x85 ir ma\xc5\xbe\xc4\x85 trint\xc4\xaf. Paprastai sudaromas pu\xc4\x8diant or\xc4\x85 \xc5\xbeemyn, kur \xc5\xa1is \xe2\x80\x9eatsitrenkia\xe2\x80\x9c \xc4\xaf \xc5\xbeem\xc4\x99 ar vanden\xc4\xaf, naudojamas laivuose ir kitur technikoje. Kitas variantas\xc2\xa0\xe2\x80\x93 kai oro pagalv\xc4\x97 sudaroma po sparnais judan\xc4\x8dio oro, vadinamas ekrano efektu.\n_START_SECTION_\nOro pagalv\xc4\x97 transporte\n_START_PARAGRAPH_\nOro pagalv\xc4\x97s efektas naudojamas padidinto praeinamumo transporto priemon\xc4\x97se, pvz., laivuose su oro pagalve (angl hovercraft), kurie gali jud\xc4\x97ti skriedami vir\xc5\xa1 \xc5\xbeem\xc4\x97s ar vandens pavir\xc5\xa1iaus ir jo neliesti. Juose oro pagalv\xc4\x97s efektyvumas padidinamas or\xc4\x85 sulaikant specialiu guminiu ar metalu sutvirtintu \xe2\x80\x9esijonu\xe2\x80\x9c. Pvz., buvusios TSRS, o dabar Rusijos karo laivyno desantiniai laivai \xe2\x80\x9eZubr\xe2\x80\x9c gali jud\xc4\x97ti iki 60 mazg\xc5\xb3 (~111 km/val.) grei\xc4\x8diu, o gabendami tris tankus T-80\xc2\xa0\xe2\x80\x93 iki 40 mazg\xc5\xb3 (~74 km/val.) grei\xc4\x8diu. Pilnai pakrautas (tuomet jo mas\xc4\x97 b\xc5\xabna iki 535 t) toks laivas gali i\xc5\xa1plaukti \xc4\xaf krant\xc4\x85, \xc4\xafveikdamas iki 1,6\xc2\xa0m auk\xc5\xa1\xc4\x8dio sienel\xc4\x99._NEWLINE_Egzistuoja ir laivai, kurie \xc5\xa1onuose turi ne \xe2\x80\x9esijon\xc4\x85\xe2\x80\x9c, o \xc4\xaf vanden\xc4\xaf panirusias plok\xc5\xa1tes, vadinamas side\xc2\xa0\xe2\x80\x93 walls ('\xc5\xa1onin\xc4\x97s sienel\xc4\x97s'). Tokie laivai (pvz., Rusijos karo laivyno korvet\xc4\x97s \xe2\x80\x9eBora\xe2\x80\x9c ir \xe2\x80\x9eSamum\xe2\x80\x9c) juda tik vandenyje ir negali i\xc5\xa1eiti \xc4\xaf sausum\xc4\x85.\n_START_SECTION_\nOro pagalv\xc4\x97 kitur\n_START_PARAGRAPH_\nOro pagalv\xc4\x97s principas taip pat naudojamas kai kuriose judan\xc4\x8diose mechanin\xc4\x97se konstrukcijose suma\xc5\xbeinti trin\xc4\x8diai. Pvz., konvejerio trin\xc4\x8diai suma\xc5\xbeinti."